|  |  |  |  |  |  |
| --- | --- | --- | --- | --- | --- |
| |  |  | | --- | --- | | Številka: | JN-2020/006 | | Datum: | 30. 4. 2020 | |  |
|  |  |

**RAZPISNA DOKUMENTACIJA**

za javno naročilo:

|  |
| --- |
| **DOLB Ptuj – razširitev obstoječega daljinskega ogrevanja** |

|  |  |  |
| --- | --- | --- |
| Številka: | JN-2020/006 | |
| Datum: | 30. 4. 2020 | |
|  | |

**Zadeva:** Povabilo k oddaji ponudbe

Javne službe Ptuj d.o.o., Ulica heroja Lacka 3, 2250 Ptuj (v nadaljevanju: naročnik) vabi vse zainteresirane ponudnike, da predložijo svojo ponudbo po zahtevah razpisne dokumentacije za oddajo javnega naročila za:

|  |
| --- |
| **DOLB Ptuj – razširitev obstoječega daljinskega ogrevanja** |

Razpisna dokumentacija natančno določa predmet javnega naročila, pogoje in merila za izbiro najugodnejše ponudbe.

S spoštovanjem,

Mag. Alen Hodnik,

direktor družbe

Priloge:

* Navodila gospodarskim subjektom za izdelavo ponudbe.
* Pogoji za ugotavljanje sposobnosti in navodila za dokazovanje sposobnosti gospodarskega subjekta.
* Obrazci, določeni za izdelavo ponudbe.
* Osnutek pogodbe.

Vložiti:

* V zadevo.

**SPLOŠNA DOLOČILA JAVNEGA NAROČILA**

* **PODATKI O NAROČNIKU**

- Javne službe Ptuj d.o.o., Ulica heroja Lacka 3, 2250 Ptuj.

* **PREDMET JAVNEGA NAROČANJA**

DOLB – razširitev obstoječega daljinskega ogrevanja

* **OBJAVA JAVNEGA NAROČILA**

**Portal javnih naročil**

**eJN**

* **DOSTOP DO RAZPISNE DOKUMENTACIJE**

Spletna stran naročnika, na naslovu <http://www>.js-ptuj.si

* **VRSTA POSTOPKA**

Odprti postopek.

* **PRAVNA PODLAGA**

40. člen Zakona o javnem naročanju (Uradni list RS, št. 91/15 in 14/18 v nadaljevanju »ZJN-3«) in zakonodaja s področja predmeta javnega naročila.

* **RAZDELITEV NA SKLOPE**

Na sklope:

Sklop 1: Dozidava in rekonstrukcija obstoječe kotlovnice

Sklop 2: Izgradnja toplovodnega omrežja

* **VARIANTE**

Variantne ponudbe niso dovoljene.

* **OPCIJE**

Opcije niso dovoljene.

* **CENE RAZPISANIH DEL**

Naročnik bo zahteval predložitev ponudb po sistemu »fiksnih cen na enoto«.

* **ROK VELJAVNOSTI PONUDBE**

8 mesecev od roka za oddajo ponudbe.

* **OBDOBJE VELJAVNOSTI POGODBE**

Rok za izvedbo del je 6 mesecev od podpisa pogodbe za posamezni sklop.

* **JEZIK PONUDBE**

Ponudba, vsa korespondenca in dokumenti v zvezi s ponudbo morajo biti v slovenskem jeziku. Vsa dokazila in tiskana literatura, s katero ponudnik opremi ponudbo, so lahko v drugem jeziku, vendar pa mora ponudnik poskrbeti za uradni prevod (sodni tolmač) v slovenski jezik. V primeru neskladja med ponudbeno dokumentacijo v slovenskem in tujem jeziku, se kot zavezujoč upošteva uradni prevod v slovenskem jeziku. Prospektna dokumentacija ponujenega materiala in opreme je lahko v slovenskem, angleškem ali nemškem jeziku. V kolikor bo naročnik ob pregledovanju in ocenjevanju ponudb ocenil, da jih je potrebno prevesti v slovenski jezik, bo to zahteval od ponudnika v ustreznem roku. Stroške prevoda nosi ponudnik.

* **NASTOPANJE S PODIZVAJALCI**

Nastopanje s podizvajalci je dovoljeno.

* **ROK PLAČILA S STRANI NAROČNIKA**

30 dni od prejema listine, ki je podlaga za izplačilo

* **MERILO ZA IZBOR PONUDBE**

Najugodnejša ponudba: najnižja cena

**- KONTAKTNA OSEBA S STRANI NAROČNIKA**

Franci Voglar

Tel. št.: 02 / 620 73 360

Faks: 02 / 620 73 43

E-pošta: franci.voglar@jsp.si

* **ROK IN NAČIN PREDLOŽITVE PONUDB**

Ponudba se šteje za pravočasno oddano, če jo naročnik prejme preko sistema e-JN https://ejn.gov.si/eJN2 najkasneje do 21. 5.. 2020 do 11:00 ure. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

* **NASLOV ZA POSREDOVANJE FINANČNIH INSTRUMENTOV - VLOŽIŠČE**

Javne službe Ptuj d.o.o., Ulica heroja Lacka 3, 2250 Ptuj

Ponudnik lahko dokument (menica,….), razne makete…, v kolikor je/so zahtevan/e, predloži tudi osebno v sprejemni pisarni naročnika, v roku določenem za opredložitev ponudb (v zaprti kuverti s pripisom predmeta javnega naročila in lastnega naziva) oz. drugi primerni obliki.

* **JAVNO ODPIRANJE PONUDB**

Odpiranje ponudb bo potekalo avtomatično v informacijskem sistemu e-JN dne 21. 5. 2020 in se bo začelo ob 11:01 uri na spletnem naslovu https://ejn.gov.si/eJN2

|  |
| --- |
| *Izbrani ponudnik bo v roku 10 dni od podpisa pogodbe predložil bianco menico z menično izjavo s klavzulo brez protesta za zavarovanje dobre izvedbe pogodbenih obveznosti v višini 10% pogodbene vrednosti z DDV, z veljavnostjo še najmanj 30 dni po preteku roka za dokončno izvedbo del. Menična izjava ne bo bistveno odstopala/o od vsebine OBR-10a*  Parafirano menično izjavo OBR 10a predloži ponudnik že v ponudbi.  ***Dokazilo: OBR-10*** |

|  |
| --- |
| *Skupaj s končno situacijo bo izbrani ponudnik predložil bianco menico z menično izjavo s klavzulo brez protesta za odpravo napak v garancijskem roku v višini 5% pogodbene vrednosti z DDV, z veljavnostjo petih let + 30 dni od zapisniškega prevzema del.* *Menična izjava ne bo bistveno odstopala/o od vsebine OBR-10a.*  Parafirano menično izjavo OBR-12a predloži ponudnik že v ponudbi.  ***Dokazilo****:* ***OBR-12*** |

**Dostop do povezave za oddajo elektronske ponudbe v tem postopku javnega naročila je na naslednji povezavi:**

  https://ejn.gov.si/ponudba/pages/aktualno/aktualno\_javno\_narocilo\_podrobno.xhtml?zadevaId=17136

**PONUDBENO DOKUMENTACIJO SESTAVLJAJO NASLEDNJI DOKUMENTI:**

|  |  |
| --- | --- |
| **OBR-1** | Prijava; |
| **OBR-1A**  **OBR-1B**  **OBR-3P** | Seznam partnerjev pri skupnem nastopanju (*v primeru skupnega nastopanja partnerjev*) z obvezno prilogo;  Seznam podizvajalcev z vsemi podatki  Izjava izpolnjevanju pogojev in o neposrednih plačilih podizvajalcem |
| **OBR-2** | Izjava in ESPD; |
| **OBR-3**  **OBR-4**  **OBR-4a**  **OBR-4b**  **OBR-9\_1/9\_2**  **OBR-9a**  **OBR-10**  **OBR-10a**  **OBR-11**  **OBR-12**  **OBR-12a** | Pooblastilo za pridobitev osebnih podatkov in ESPD;  Ponudba/Predračun (izpolniti za sklop na kateri se ponudnik prijavlja)  Ponudbeni predračun specificiran\_popis del (za sklop 1)  Ponudbeni predračun specificiran\_popis del (za sklop 2)  Izjava o izvajanju podobnih del, z obveznimi prilogami (izpolniti za sklop na kateri se ponudnik prijavlja  (zahtevano število OBR-9a)  Potrdilo referenca  Izjava o fin. jamstvu  Menična izjava za izvedbo pog. obvez.  Izjava o lastništvu ponudnika;  Izjava o fin. jamstvu  Menična izjava za odpravo napak |
| **Parafiran in žigosan vzorec pogodbe** (*ponudnik ne vpisuje manjkajočih podatkov v vzorcu*)**.** | |

**2. NAVODILA ZA IZDELAVO PONUDBE**

1. **POGOJ ZA KANDIDIRANJE NA RAZPISU**
   1. Kot ponudnik lahko na razpisu kandidira vsaka pravna ali fizična oseba, ki je registrirana za dejavnost, ki je predmet razpisa in ima za opravljanje te dejavnosti vsa predpisana dovoljenja.
2. **DODATNA POJASNILA**
   1. Naročnik bo posredoval dodatna pojasnila v zvezi z razpisno dokumentacijo v roku, določenem z ZJN-3, pod pogojem, da je bila zahteva za pojasnilo posredovana pravočasno. Zahteva za dodatno pojasnilo je pravočasna, če je bila zahtevana preko portala javnih naročil najkasneje deset (10) dni pred iztekom roka za predložitev ponudb. Na vprašanja, ki bodo na naročnika prispela po zgoraj navedenem roku, naročnik ne bo dajal pojasnil v zvezi s ponudnikovimi vprašanji.
   2. Pred potekom roka za oddajo ponudb lahko naročnik dopolni ali spremeni razpisno dokumentacijo. Vsaka taka dopolnitev ali sprememba bo sestavni del razpisne dokumentacije in bo posredovana preko portala javnih naročil. Naročnik bo podaljšal rok za oddajo ponudb le v primerih, ki jih izrecno predvideva določba 3. odstavka 74. člena ZJN-3. S premaknitvijo roka za oddajo ponudb se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo ponudb.
   3. Ponudba se izloči, če je narejena kakršnakoli sprememba, dodatek ali izbris v razpisni dokumentaciji, ki ni specificiran v dodatku, ki ga objavi naročnik. Ponudniki sami prevzemajo odgovornost, da razpisno dokumentacijo proučijo z ustrezno pazljivostjo, vključno z dokumentacijo, ki je na vpogled, in morebitnimi dodatki ali spremembami razpisne dokumentacije, ki jih naročnik izda v roku, predvidenem za pripravo ponudb.
3. **OBVEŠČANJE**
   1. Po odpiranju ponudb bo kontaktna oseba naročnika vsa obvestila in druge informacije o javnem naročilu pošiljala na poštni naslov ponudnika, naveden v ponudbi ali po e-pošti kontaktni osebi ponudnika, navedeni v ponudbi.
4. **NAČIN PREDLOŽITVE, OBLIKA IN ODPIRANJE PONUDB**
   1. Ponudniki morajo ponudbe predložiti v informacijski sistem e-JN na spletnem naslovu https://ejn.gov.si/eJN2, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu <https://ejn.gov.si/eJN2>. Ponudnik se mora pred oddajo ponudbe registrirati na spletnem naslovu https://ejn.gov.si/eJN2, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika ). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Po preteku roka za predložitev ponudb ponudbe ne bo več mogoče oddati. Odgovornost ponudnika je, da si zagotovi vse potrebno za pravočasno elektronsko oddajo ponudb.

* 1. Ponudba mora biti predložena v pisni obliki. Ponudbena dokumentacija mora biti izpolnjena, natipkana ali napisana z neizbrisljivo pisavo. Ponudnik mora parafirati in žigosati vsak list ponudbene dokumentacije. Ponudba ne sme vsebovati nobenih sprememb in dodatkov, ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.
  2. Listine za dokazovanje izpolnjevanja pogojev so lahko predložene v fotokopiji, razen kadar je za posamezno listino posebej navedeno drugače. Naročnik lahko naknadno zahteva predložitev originalov, če podvomi v verodostojnost fotokopij. Naročnik lahko listine za dokazovanje izpolnjevanja pogojev ali pooblastila za pridobitev listin, če izhajajo iz uradne evidence, zahteva naknadno (po odpiranju in opravljenem pregledu ponudbe). V tem primeru bo naročnik ponudnika pozval, naj v določenem roku naročniku predloži vse listine za dokazovanje izpolnjevanja pogojev. Če pozvani ponudnik listin, pooblastil oz. dokazil ne bo predložil pravočasno ali če bo predložil listine, pooblastila oz. dokazila v nasprotju z zahtevami naročnika, bo naročnik njegovo ponudbo izločil kot nedopustno.
  3. Če država, v kateri ima kandidat oziroma ponudnik svoj sedež, ne izdaja takšnih dokumentov, naročnik lahko namesto pisnega dokazila poda zapriseženo izjavo prič ali zapriseženo izjavo kandidata oziroma ponudnika.
  4. Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 48 ur. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.
  5. Ponudnike opozarjamo, da poskrbijo za pravilno umestitev ponudbenih dokumentov pri oddaji ponudbe. Predračun je javno viden po poteku roka za predložitev ponudb, ostala dokumentacija ("Druge priloge"), pa je vidna samo naročniku.
  6. Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.Navedbe v ESPD in/ali dokazila, ki ji predloži gospodarski subjekt, morajo biti veljavni.Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil/ESPD: http://www.enarocanje.si/\_ESPD/ in v njega neposredno vnese zahtevane podatke.Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD, v kolikor je zahtevan, v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

1. **UMIK IN SPREMEMBA PONUDBE**
   1. Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.
   2. Če bo ponudnik umaknil svojo ponudbo po izteku roka za oddajo ponudb, bo naročnik unovčil ponudnikovo zavarovanje za resnost ponudbe, če je bilo to v predmetnem postopku zahtevano in predloženo.
2. **DOPOLNITEV PONUDBE**
   1. Če naročnik smatra, da so v ponudbi predložene informacije ali dokumentacija nepopolne ali napačne oziroma če posamezni dokumenti manjkajo, lahko zahteva, da ponudniki v ustreznem roku predložijo manjkajoče dokumente ali dopolnijo, popravijo ali pojasnijo ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev prijave ali ponudbe, je mogoče objektivno preveriti.
   2. Če ponudnik ne bo predložil manjkajočega dokumenta ali ne bo dopolnil, popravil ali pojasnil ustrezne informacije ali dokumentacije, v roku, ki mu ga bo naročnik določil, bo njegova ponudba izključena.
3. **PRIZNANJE SPOSOBNOSTI**
   1. Naročnik bo priznal sposobnost ponudniku na osnovi izpolnjevanja pogojev, navedenih v razpisni dokumentaciji. Če pri ponudniku obstajajo razlogi za izključitev, navedeni v razpisni dokumentaciji ali če ponudnik ne izpolnjuje pogojev za priznanje sposobnosti ali zahtev iz razpisne dokumentacije, se ponudba izključi kot nedopustna.
4. **CENA RAZPISANIH DEL**
   1. Končna/ponujena cena, ob upoštevanju tehničnih specifikacij oz. celotne razpisne dokumentacije, mora biti v evrih in mora vsebovati vse stroške, popuste, rabate in DDV. Naknadno naročnik ne bo priznaval nobenih stroškov, ki niso zajeti v končno ponudbeno ceno.
   2. Ponudnik izpolni vse postavke v Predračunu, in sicer na največ dve decimalni mesti.
   3. Ponudnik mora izpolniti vse postavke v predračunu. V kolikor ponudnik cene v posamezno postavko ne vpiše, se šteje, da predmetne postavke ne ponuja in tako ne izpolnjuje vseh zahtev naročnika iz predmetne razpisne dokumentacije. V kolikor ponudnik vpiše ceno nič (0) EUR, se šteje, da ponuja postavko brezplačno. Ponudnik ne sme spreminjati vsebine predračuna.
   4. Ponudnik v sistemu e-JN predračun (OBR-4) naloži v razdelek »Predračun« v .pdf datoteki.
   5. Naročnik lahko od ponudnikov zahteva razčlembo (analizo) cen.
   6. Če bo naročnik mnenja, da je glede na njegove predhodno določene zahteve ponudba neobičajno nizka ali v zvezi z njo obstaja dvom o možnosti izpolnitve naročila ali če bo vrednost ponudbe za več kot 50 % nižja od povprečne vrednosti pravočasnih ponudb in za več kot 20 % nižja od naslednje uvrščene ponudbe, pri čemer je naročnik prejel vsaj štiri pravočasne ponudbe, bo naročnik v skladu s 86. členom ZJN-3 pred izločitvijo take ponudbe zahteval pisno podrobne podatke o elementih ponudbe, za katere meni, da so merodajni za izpolnitev tega naročila, oziroma vplivajo na razvrstitev ponudb in zahteval, da jih verodostojno utemelji.
5. **SKUPNO NASTOPANJE**
   1. Pri javnem naročilu je dovoljena skupna ponudba več partnerjev glede na tretji odstavek 10. člena ZJN-3. Skupina gospodarskih subjektov mora predložiti pravni akt (sporazum ali pogodbo) o skupni izvedbi javnega naročila v primeru, da bodo izbrani na javnem razpisu. Pravni akt o skupni izvedbi javnega naročila mora natančno opredeliti:
   * odgovornosti posameznih članov skupine za izvedbo naročila,
   * neomejeno solidarno odgovornost članov skupine do naročnika glede vseh obveznosti iz pogodbe,
   * nosilca izvedbe obveznosti po pogodbi, s katerim bo naročnik podpisal pogodbo o izvedbi javnega naročila ter komuniciral in bo tudi nosilec zavarovanj obveznosti po pogodbi in finančnih obračunov in transakcij,
   * pooblastilo partnerjev za sprejem dokumentov oziroma vročanje.
   1. Vsak član skupine izvajalcev v okviru skupne ponudbe odgovarja naročniku neomejeno solidarno.
   2. V primeru skupne ponudbe, bo naročnik razloge za izključitev ter izpolnjevanje pogojev za priznanje poklicne sposobnosti ugotavljal za vsakega ponudnika/partnerja posebej, izpolnjevanje ostalih pogojev pa za vse gospodarske subjekte skupaj, razen, če je pri posameznem pogoju določeno drugače.
6. **NASTOPANJE S PODIZVAJALCI**
   1. Če bo ponudnik izvajal javno naročilo gradnje ali storitve s podizvajalci, mora v ponudbi (OBR-1B):
   * navesti vse podizvajalce ter vsak del javnega naročila, ki ga namerava oddati v podizvajanje,
   * kontaktne podatke in zakonite zastopnike predlaganih podizvajalcev

in izpolnjen OBR-3P, OBR-2, OBR-3, ESPD za vsakega podizvajalca, v skladu s 94. členom ZJN-3.

* 1. Če podizvajalec zahteva neposredna plačila, mora navedeno označiti na OBR-3P.
  2. Izvajalec v celoti odgovarja za izvedbo prejetega naročila proti naročniku ne glede na število podizvajalcev.
  3. Ponudnik, ki izvaja javno naročilo z enim ali več podizvajalci, mora imeti ob sklenitvi pogodbe z naročnikom ali med njenim izvajanjem, sklenjene pogodbe s podizvajalci**.** Podizvajalec mora naročniku posredovati kopijo pogodbe, ki jo je sklenil s svojim naročnikom (ponudnikom), v petih dneh od sklenitve te pogodbe.

1. **USTAVITEV POSTOPKA, ZAVRNITEV VSEH PONUDB, ODSTOP OD IZVEDBE JAVNEGA NAROČILA**
   1. Naročnik si pridržuje pravico skladno z 90. členom ZJN-3 postopek ustaviti, ponudbe zavrniti oz. odstopiti od izvedbe javnega naročila. Zaradi ustavitve postopka, zavrnitve ponudb in odstopa od izvedbe naročila, naročnik ni odškodninsko odgovoren.
2. **PREVERITEV RESNIČNOSTI PODATKOV**
   1. Naročnik si pridržuje pravico preveriti resničnost vseh podatkov. Če naročnik podatkov ne bo mogel preveriti, jih ne bo upošteval. V kolikor bo naročnik ugotovil, da je ponudnik predložil neresnične podatke, ga bo izključil.
3. **ZAUPNOST PODATKOV**
   1. Ponudnik mora skladno z 39. in 40. členom Zakona o gospodarskih družbah ZGD-1 (Uradni list RS, št. 42/06 s spr.), v svoji ponudbi označiti tiste podatke, ki pomenijo poslovno skrivnost in priložiti ustrezen sklep o določitvi zaupnih podatkov. Pri tem mora upoštevati določbe 35. člena ZJN-3 in določbe Zakona o dostopu do informacij javnega značaja (Uradni list RS, št. 24/03 s spr.).
   2. Ponudnik mora obrazce in izjave, za katere meni, da predstavljajo poslovno skrivnost, označiti z oznako »POSLOVNA SKRIVNOST« in podpisom osebe, ki je pooblaščena za podpis ponudbe. Če na posamezni strani pomeni poslovno skrivnost le določen podatek, mora biti to eksplicitno označeno in sicer tako, da je podatek podčrtan z rdečo barvo, v isti vrstici na desnem robu pa dodana oznaka »POSLOVNA SKRIVNOST« in podpis osebe, ki je pooblaščena za podpis ponudbe.
   3. Podatke, ki pomenijo poslovno skrivnost, mora ponudnik označiti že v ponudbi, naknadno označevanje ni možno. Podatki, ki jih bo ponudnik upravičeno označil za zaupne v skladu z določili tega člena, bodo uporabljeni samo za namene javnega razpisa in ne bodo dostopni nikomur izven kroga oseb, ki bodo vključene v razpisni postopek.
   4. Ne glede na določbo prvega odstavka tega člena so javni podatki specifikacije ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril.
4. **PLAČILNI POGOJI**
   1. Rok plačila s strani naročnika je 30 dni po prejemu listine, ki je podlaga za izplačilo.
5. **POGAJANJA**
   1. Naročnik si pridržuje pravico, da naročilo novih storitev, ki pomenijo ponovitev podobnih storitev in se oddajo gospodarskemu subjektu, ki mu je naročnik oddal prvotno naročilo, kot so predmet tega javnega naročila, pod pogojem, da so nove storitve v skladu z osnovnim projektom, odda (skladno z določili 5. odstavka 46. člena ZJN–3) izvajalcu osnovnega naročila po postopku s pogajanji brez predhodne objave.
6. **PODATKI O POVEZANIH DRUŽBAH**
   1. V skladu s 6. odstavkom 91. člena ZJN-3 bo izbrani ponudnik dolžan na poziv naročnika, v kolikor ni že posredoval, v roku osmih dni od prejema poziva, naročniku posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.
  1. V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11) bo moral izbrani ponudnik, pred sklenitvijo pogodbe z naročnikom, zaradi zagotovitve transparentnosti posla in preprečitve korupcijskih tveganj predložiti izjavo, v kolikor je ni predložil že v ponudbi, oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

1. **PRAVNO VARSTVO**
   1. Pravno varstvo ponudnikov je zagotovljeno skladno z veljavno zakonodajo (ZPVPJN). Roki za vložitev zahtevka za revizijo so določeni s 25. členom ZPVPJN. Po prejemu odločitve o oddaji naročila je rok za vložitev revizijskega zahtevka 5 delovnih dni.
2. **RAČUNSKE NAPAKE**
   1. V primeru ugotovitve računskih napak bo naročnik računske napake odpravil skladno z 89. členom ZJN-3.
   2. Na poziv naročnika mora ponudnik vse kopije strani ponudbene dokumentacije, ki vsebujejo računske napake popraviti v roku treh dni od prejema poziva naročnika, tako, da napako prečrta in zraven le-te napiše pravilne vrednosti ter jih s podpisom in žigom potrdi, v nasprotnem primeru se šteje, da odstopa od ponudbe.
3. **CELOVITOST PONUDBE** 
   1. Ponudnik mora ponuditi vsa zahtevana razpisana dela.
   2. Naročnik si pridržuje pravico oddati v izvedbo izbranemu ponudniku (izvajalcu) eventualno manjši obseg del od predvidenih v ponudbenem predračunu (OBR-4a/b).

**3. POGOJI ZA UGOTAVLJANJE SPOSOBNOSTI IN NAVODILA O NAČINU DOKAZOVANJA SPOSOBNOSTI PONUDNIKA**

1. **RAZLOGI ZA IZKLJUČITEV PONUDNIKA OZIROMA GOSPODARSKEGA SUBJEKTA**
   1. Naročnik bo iz sodelovanja v postopku javnega naročanja izključil gospodarski subjekt, če bo pri preverjanju ugotovil ali bo drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj, ki so opredeljena v prvem odstavku 75. člena ZJN-3.
   2. Naročnik bo iz sodelovanja v postopku javnega naročanja izključil tudi gospodarski subjekt, če pri preverjanju ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.
   3. Naročnik bo izključil gospodarski subjekt:

* če je ta na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
* če je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek..
  1. Naročnik bo izključil gospodarski subjekt, v kolikor bo ugotovil, da so pri ponudniku udeleženi funkcionarji, ki pri naročniku opravljajo funkcijo ali njihovi družinski člani, kot poslovodje, člani poslovodstva ali zakoniti zastopniki, niti niso neposredno ali preko drugih pravnih oseb v več kot 5 % deležu udeleženi pri ustanoviteljskih pravicah, upravljanju ali kapitalu.

**Dokazilo: OBR-2: Izjava in ESPD**

1. **DODATNI RAZLOGI ZA IZKLJUČITEV PONUDNIKA OZIROMA GOSPODARSKEGA SUBJEKTA**

Naročnik bo iz sodelovanja v postopku javnega naročanja izključil gospodarski subjekt tudi v naslednjih primerih:

1. če bo lahko na kakršen koli način izkazal kršitev obveznosti iz drugega odstavka 3. člena ZJN-3;
2. če se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;
3. če lahko naročnik z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta;
4. če lahko naročnik upravičeno sklepa, da je gospodarski subjekt z drugimi gospodarskimi subjekti sklenil dogovor, katerega cilj ali učinek je preprečevati, omejevati ali izkrivljati konkurenco. Šteje se, da je sklepanje naročnika iz prejšnjega stavka upravičeno, če organ, pristojen za varstvo konkurence, na podlagi prijave naročnika v 15 dneh naročniku sporoči, da bo uvedel postopek ugotavljanja kršitve;
5. če nasprotja interesov iz tretjega odstavka 91. člena ZJN-3 ni mogoče učinkovito odpraviti z drugimi, blažjimi ukrepi;
6. če izkrivljanja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom ZJN-3 ni mogoče učinkovito odpraviti z drugimi, blažjimi ukrepi;
7. če so se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije;
8. če je gospodarski subjekt kriv dajanja resnih zavajajočih razlag pri dajanju informacij, zahtevanih zaradi preverjanja obstoja razlogov za izključitev ali izpolnjevanja pogojev za sodelovanje, ali če ni razkril teh informacij ali če ne more predložiti dokazil, ki se zahtevajo v skladu z 79. členom ZJN-3;
9. če je gospodarski subjekt poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali iz malomarnosti predložiti zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila.

**Dokazilo: OBR-2: Izjava in ESPD**

1. **PRIDOBITEV PODATKOV IZ URADNIH EVIDENC**
   1. Ponudnik mora soglašati, da lahko naročnik za namene javnega razpisa pridobi podatke iz uradnih evidenc za osebe, ki so pooblaščene za zastopanje.

**Dokazilo: OBR-3: Pooblastilo za pridobitev osebnih podatkov in ESPD**

1. **POGOJI ZA PRIZNANJE POKLICNE SPOSOBNOSTI**
   1. Ponudnik mora biti registriran za dejavnost, ki je predmet tega javnega naročila.

**Dokazilo: OBR-2: Izjava in ESPD**

Ponudniki, ki nimajo sedeža v Republiki Sloveniji, morajo predložiti potrdilo. Če država v kateri ima ponudnik svoj sedež, ne izdaja takšnih dokumentov, lahko da zapriseženo izjavo, če ta v državi članici ali tretji državi ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.

1. **POGOJI ZA PRIZNANJE EKONOMSKE IN FINANČNE SPOSOBNOSTI**

/

1. **POGOJI ZA PRIZNANJE TEHNIČNE IN/ALI STROKOVNE SPOSOBNOSTI PONUDNIKA**
   1. Ponudnik je v zadnjih šestih letih že izvajal podobne gradnjee, kot so predmet tega javnega naročila, in sicer je izvedel najmanj eno dozidavo in rekonstrukcijo obstoječe kotlovnice (zahteva, če se prijavlja ponudnik na sklop 1) oz. izgradnjo toplovodnega omrežja (zahteva, ce se ponudnik prijavlja na skop 2)/ (odvisno od sklopa, na kateri se prijavlja ponudnik), izvedeni deli pa sta bili s strani naročnika prevzeti brez pripomb.

Dokazila:

* ***Izjava o izvajanju podobnih gradenj v zadnjih šestih letih z datumi, zahtevanimi podatki in navedbo naročnikov (OBR—9)***
* ***Potrjene reference – vsaj ena (1) za posamezni sklop\_(OBR-9a).***

*Gospodarski subjekt mora predložiti dokazilo o storitvah, če je bil naročnik po Zakonu o javnem naročanju, v obliki izjav, ki jih izda ali sopodpiše pristojni organ, ali v obliki pogodb, računov, ipd. oziroma če naročnik ni bil naročnik po navedenem zakonu, v obliki izjave naročnika ali v obliki pogodbe oziroma delov pogodbe v zvezi z javnim naročilom ali računom ali, če tega ni, v obliki izjave gospodarskega subjekta.*

Naročnik bo priznal sposobnost ponudniku, za katerega ne bodo obstajali razlogi za izključitev ter bo izpolnjeval vse zahtevane pogoje.